ক'ৰ'না ভাইৰছৰ আতংকই দেশৰ জনসাধাৰণক ভীতিগ্ৰস্ত কৰি তোলাৰ সময়তে শিৱসাগৰৰ কেইজনমান যুৱকে প্ৰশংসনীয় পদক্ষেপ গ্ৰহণ কৰিছে।
শিৱসাগৰৰ নাওজান গাঁৱৰ যোগ টেক্সটাইলৰ স্বস্বাধিকাৰী তুলতুল সন্দিকৈয়ে তেওঁৰ শালত মাক্স তৈয়াৰ কৰি শিৱসাগৰ অসামৰিক চিকিৎসালয়, জিলা কাৰাগাৰ, আৰক্ষী বিভাগ, স্বাস্থ্য কৰ্মী, সংবাদকৰ্মী তথা জৰুৰী সেৱাত ব্ৰতী শিৱসাগৰ জিলা প্ৰশাসনৰ কৰ্মচাৰীসকলৰ মাজত সম্পূৰ্ণ বিনামূলীয়াকৈ বিতৰণ কৰিছে।
ঠিক একেদৰে ডিমৌৰ ন-হাটৰ দুই যুৱক হোমেন গগৈ আৰু বিতুপন গগৈয়ে সম্পূৰ্ন নিজা খৰচত দিন হাজিৰা কৰি জীৱন নিৰ্বাহ কৰা ৮৫ টা পৰিয়ালৰ মাজত আটা, চাউল, দাইল, বিস্কুত, চাবোন, ডেটল আৰু চেনিজাইজাৰ বিতৰণ কৰি মানৱতাৰ পৰিচয় দাঙি ধৰিছে।
আনহাতে ক'ৰ'না ভাইৰাছৰ সংক্ৰমণ ৰোধৰ বাবে শিৱসাগৰৰ শিখ সম্প্ৰদায়ৰ কেইজনমান যুৱকে শিৱসাগৰ আৰক্ষী থানা আৰু ষ্টেশ্যন চাৰিআলিৰ বজাৰ তথা ৰাজপথ চেনিটাইজিং কৰে।
মানৱীয়তাৰ নিদৰ্শন দাঙি ধৰা এই যুৱককেইজনৰ পদক্ষেপক শিৱসাগৰবাসীয়ে ভূয়সী প্ৰশংসা কৰিছে।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
